इक्वाडोर में ज्वालामुखी फटा, 300 लोगों का पलायन  
इक्वाडोर में तुंगुराहुआ ज्वालामुखी फटने के कारण 300 से ज्यादा लोगों को अपना घर छोड़ना पड़ा। तुंगुराहुआ से काफी दूर तक विस्फोट की आवाजें सुनाई दे रहीं हैं।
इक्वाडोर में तुंगुराहुआ ज्वालामुखी फटने के कारण 300 से भी ज्यादा लोगों को अपना घर छोड़ना पड़ा है। अधिकारियों के मुताबिक, ज्वालामुखी के फटने के कारण शुक्रवार को भी स्कूल लगातार तीसरे दिन बंद रहे। तुंगुराहुआ से काफी दूर तक विस्फोट की आवाजें सुनाई दे रहीं हैं।  सरकारी भू-भौतिकी संस्थान के वैज्ञानिक ज्वालामुखी पर करीबी से नजर रखे हुए हैं। यह ज्वालामुखी 1999 से सक्रिय है। साल 2006 के जुलाई-अगस्त में इस ज्वालामुखी के फटने से कम से कम 4 लोगों की मौत हो गई थी।